Vézelay
Vézelay ass eng kleng franséisch Stad am Morvan am Departement Yonne an der Bourgogne-Franche-Comté. Et ass de Chef-lieu vum Kanton Vézelay am Arrondissement Avallon. Laanscht d'Uertschaft leeft de klenge Floss Cure.

Vézelay ass eng vun de wichtegste Plazen op de Jakobsweeër. Et ass den Ausgankspunkt an Haaptversammlungsplaz vun de Pilger, déi iwwer d'Via Lemovicensis op Santiago de Compostela trëppelen.

Déi kleng Stad, déi ee vu wäitem gesäit läit op engem Hiwwel an der Haute-Bourgogne, a si verdeelt sech ronderëm d'Basilika de la Madeleine, déi op e Benediktinerklouschter aus dem 9. Joerhonnert zeréckgeet.

Vu Vézelay aus hunn de Richard Léiwenhäerz an de Philippe Auguste sech de 4. Juli 1190 op de Wee fir den Drëtte Kräizzuch gemaach.

Um Spaweck 

Stied am Departement Yonne
Gemengen am Arrondissement Avallon
Uertschaften am Arrondissement Avallon
Uertschaften op der Via Lemovicensis
Weltkulturierwen a Frankräich
Association Les Plus Beaux Villages de France
Touristesch Gemengen a Frankräich